ຊາຍອອສເຕຣເລຍ ຖືກລັກພາຕົວ ຢູ່ເກາະມິນດານາວ ຂອງຟິລິບປິນ
ຕໍາຫລວດ​ຟິລິບ​ປິນ ສົງ​ໄສ​ວ່າ ກຸ່ມ​ຫົວ​ຮຸນ​ແຮງ​ອີສລາມ Abu Sayyaf ທີ່​ເປັນເຄືອຂ່າຍກັບ​ກຸ່ມ​ອາລຄາ​ອີ​ດາ ຢູ່​ເບື້ອງຫລັງ​​ການ​ລັກ​ພາ​ຕົວ​ນີ້
ພວກເຈົ້າໜ້າທີ່ຟິລິບປິນກ່າວວ່າ ພວກທີ່ສົງໄສວ່າເປັນມຸສລິມຮຸນແຮງໄດ້ລັກພາຕົວຊາຍ ຊາວອອສເຕຣເລຍຄົນນຶ່ງຈາກບ້ານພັກຂອງລາວທີ່ເກາະມິນດານາວທາງພາກໃຕ້ຂອງປະ ເທດຊຶ່ງເປັນເຂດທີ່ວຸ້ນວາຍຕະຫລອດມານັ້ນ ເຈົ້າໜ້າທີ່ຕໍາຫລວດ ແລະທະຫານ ກ່າວວ່າ ນາຍ Richard Rodwell ອາຍຸ 53 ປີ ທະ ຫານອອສເຕຣເລຍທີ່ພົ້ນກະສຽນແລ້ວ ໄດ້ຖືກລັກພາຕົວ ໄປໂດຍພວກມືປືນຫລາຍໆ ຄົນເມື່ອຕອນແລງວັນຈັນຢູ່ ທີ່ບ້ານ Ipil ທີ່ບໍ່ມີຜູ້ຄົນອາໄສຢູ່ຫລາຍປານໃດນັ້ນ ທ່ານນາງ Julia Gillard ນາຍົກລັດຖະມົນຕີອອສເຕຣເລຍ ກ່າວວ່າ ທ່ານນາງໄດ້ຮູ້ເລື່ອງ ແລ້ວວ່າ ຊາຍອອສເຕຣເລຍຄົນນຶ່ງຖືກລັກພາຕົວໄປ ຢູ່ໃນຟິລິບປິນ ແລະເວົ້າວ່າ ໜ່ວຍສະ ເພາະກິດໄດ້ຖືກແຕ່ງຕັ້ງຂຶ້ນມາເພື່ອ ຮັບມືກັບບັນຫານີ້ ພວກນັກສືບສວນສອບສວນກ່າວວ່າ ພວກເຂົາເຈົ້າໄດ້ເຫັນຮອຍເລືອດຢູ່ ບ່ອນເກີດເຫດທີ່ ບ້ານພັກຂອງນາຍ Rodwell ທີ່ຊີ້ແນະໃຫ້ເຫັນວ່າໄດ້ມີການຕໍ່ສູ້ກັນກັບພວກມາຈັບກຸມນັ້ນ ຕໍາຫລວດຟິລິບປິນສົງໄສວ່າ ກຸ່ມຫົວຮຸນແຮງອີສລາມ Abu Sayyaf ທີ່ເປັນເຄືອຂ່າຍກັບ ກຸ່ມອາລຄາອີດາ ຢູ່ເບື້ອງຫລັງຂອງການລັກພາຕົວຄັ້ງນີ້